Skotse Nasionale Party - Wikipedia
Skotse Nasionale Party
National Party of Scotland, Scottish Party
Gordon Lamb House, 3 Jackson's Entry, Edinburg, EH8 8PJ
Skotse onafhanklikheid, Skotse nasionalisme, sosiale demokrasie, Burgerlike nasionalisme
Geel en lila
Nicola Sturgeon, die huidige leier van die Skotse Nasionale Party en eerste minister van Skotland
Die Skotse Nasionale Party (SNP; Engels: Scottish National Party; Skots-Gaelies: Pàrtaidh Nàiseanta na h-Alba; Skots: Scottis Naitional Pairtie) is 'n sosiaal-demokratiese politieke party in Skotland wat die Skotse onafhanklikheid van die Verenigde Koninkryk nastreef.
Die SNP is in 1934 gestig en is sedert Winnie Ewing se baanbrekende oorwinning in die Hamilton-byverkiesing in 1967 ononderbroke in die Parlement van die Verenigde Koninkryk verteenwoordig.
In die algemene Skotse verkiesing van 2007 het die SNP vir die eerste keer die sterkste politieke party in die Skotse parlement geword en 'n minderheidsregering onder leiding van Alex Salmond as Eerste Minister gevorm. Ná die volgende verkiesing in 2011 kon die SNP danksy 'n groot stemverskuiwing 'n meerderheidsregering vorm – die eerste sedert die heropening van die Skotse Parlement in 1999.
Die SNP is tans met 35 van altesaam 59 Skotse setels in die Britse Laerhuis en met twee van altesaam ses Skotse setels in die Europese Parlement verteenwoordig. Die SNP is daarnaas ook die sterkste politieke groepering in Skotland se plaaslike administrasie en vorm twaalf van altesaam 32 Council Area-regerings in koalisie met ander partye.
Algemene verkiesings[wysig | wysig bron]
959 090 36,9 (Skotland) 35/59 (Skotland) ▼21
Ontsluit van "https://af.wikipedia.org/w/index.php?title=Skotse_Nasionale_Party&oldid=2087390"
Politieke partye in die Verenigde Koninkryk
Die bladsy is laas op 14 Desember 2019 om 09:42 bygewerk.